《同韦夏卿送顾况归茅山》
唐代·綦毋诚

谪宦闻尝赋，游仙便作诗。白银双阙恋，青竹一龙骑。

先入茅君洞，旋过葛稚陂。无然列御寇，五日有还期。

作者简介：生卒年、籍贯皆不详。德宗时曾官正字，贞元九年(793)至十六年间曾在常州、苏州一带，与韦夏卿、顾况唱酬。事迹见顾况《奉酬韦夏卿送归茅山并简綦毋正字》。《全唐诗》存诗1首。